CELEX: 52018PC0901
Language: sl
Date: 2018-11-30
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj

EVROPSKA KOMISIJA
            Bruselj, 30.11.2018
            COM(2018) 901 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.
            
            
               Komisija po tem, ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje za odhodke v razdelku Varnost in državljanstvo (razdelek 3), predlaga uporabo instrumenta prilagodljivosti v letu 2019 v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
               . Razpoložljivi letni znesek v letu 2019 je 600 milijonov EUR (v cenah iz leta 2011), kar ustreza 703 milijonom EUR v tekočih cenah. Poleg tega je na voljo 520 milijonov EUR iz neporabljenega dela za leto 2018. 
            
            
               Gre za uporabo zneska v višini 985,6 milijona EUR nad zgornjo mejo razdelka 3 večletnega finančnega okvira, namenjen pa je financiranju podpore za ukrepe za obvladovanje migracijske, begunske in varnostne krize. Komisija je skupaj s prvotnim predlogom proračuna za leto 2019 pripravila predlog za uporabo instrumenta prilagodljivosti
                  3
                za isti namen. Ta prva uporaba, ki je vključevala tudi 38,1 milijona EUR, ki bi jih bilo treba uporabiti nad zgornjo mejo podrazdelka 1b, da se zagotovi financiranje razširitve programa za podporo strukturnim reformam, je razveljavljena z drugim predlogom
                  4
               , priloženem dopolnilnemu pismu 1/2019
                  5
               , ki ga je Komisija sprejela 16. oktobra 2018. 
            
            
               Ker spravni odbor v obdobju enaindvajsetih dni iz člena 314(6) Pogodbe o delovanju Evropske unije (PDEU), ki se je izteklo 19. novembra 2018, ni dosegel soglasja o predlogu proračuna za leto 2019, Komisija v skladu s členom 314(8) PDEU danes predstavlja drugi predlog proračuna za leto 2019
                  6
               . Ta predlog za uporabo instrumenta prilagodljivosti je priložen temu drugemu predlogu proračuna ter razveljavlja in nadomešča drugi predlog z dne 16. oktobra 2018.
            
            
               Okvirne odobritve plačil, ki ustrezajo predlagani uporabi instrumenta prilagodljivosti, so bile izračunane na podlagi pravil, ki veljajo za predhodno financiranje, potrditev predhodnega financiranja in končna plačila za različne vrste ukrepov, ki se bodo financirali, ter so navedene v spodnji razpredelnici:
            
            
               (v milijonih EUR, v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti v letu 2019
                     
                  
               
                     
                        2019
                     
                  
                  
                     
                        496,7
                     
                  
               
                     
                        2020
                     
                  
                  
                     
                        198,8
                     
                  
               
                     
                        2021
                     
                  
                  
                     
                        118,5
                     
                  
               
                     
                        2022
                     
                  
                  
                     
                        119,3
                     
                  
               
                     
                        2023
                     
                  
                  
                     
                        52,3
                     
                  
               
                     
                        Skupaj
                     
                  
                  
                     
                        985,6
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  7
                ter zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
            
               (2)Letna zgornja meja, ki je na razpolago instrumentu prilagodljivosti in znaša 600 000 000 EUR (v cenah iz leta 2011), kot je določeno v členu 11 Uredbe Sveta (EU, Euratom) št. 1311/2013
                  8
               , se, kjer je to ustrezno, poveča za zapadle zneske, ki so na voljo v skladu z drugim pododstavkom odstavka 1 navedenega člena. 
            
            
               (3)Da bi lahko obvladovali trenutne izzive migracij, pritokov beguncev in varnostnih groženj, je nujno treba uporabiti znatne dodatne zneske za financiranje takšnih ukrepov.
            
         
         
            
               (4)Po preučitvi vseh možnosti za prerazporeditev odobritev v okviru zgornjih mej za odhodke v razdelku 3 (Varnost in državljanstvo) kaže, da je za financiranje ukrepov na področju migracij, beguncev in varnosti potrebno sredstva, ki so na voljo v splošnem proračunu Unije za proračunsko leto 2019, dopolniti s sredstvi instrumenta prilagodljivosti nad zgornjo mejo razdelka 3, in sicer v znesku 985 629 138 EUR.
            
            
               (5)V skladu s pričakovano razdelitvijo plačil bodo odobritve plačil, ki ustrezajo uporabi instrumenta prilagodljivosti, porazdeljene na več proračunskih let.
            
            
               (6)Da bi lahko začeli čim prej koristiti sredstva, bi se moral ta sklep uporabljati od začetka proračunskega leta 2019 –
            
            
               SPREJELA NASLEDNJI SKLEP:
            
            
               Člen 1
            
            
               (1)V okviru splošnega proračuna Unije za proračunsko leto 2019 se instrument prilagodljivosti uporabi za zagotovitev 985 629 138 EUR v odobritvah za prevzem obveznosti v razdelku 3 (Varnost in državljanstvo).
            
            
               Znesek iz prvega pododstavka se uporabi za financiranje ukrepov, namenjenih obvladovanju trenutnih izzivov migracij, pritokov beguncev in varnostnih groženj.
            
            
               (2)V skladu s pričakovano razdelitvijo plačil je porazdelitev odobritev plačil, ki ustreza uporabi instrumenta prilagodljivosti, ocenjena na naslednje:
            
            
               (a)496 697 300 EUR v letu 2019;
            
            
               (b)198 761 656 EUR v letu 2020;
            
            
               (c)118 520 503 EUR v letu 2021;
            
            
               (d)119 297 639 EUR v letu 2022;
            
            
               (e)52 352 040 EUR v letu 2023.
            
            
               Posebni zneski odobritev plačil, določeni za posamezno proračunsko leto, se odobrijo v skladu z letnim proračunskim postopkom.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               Uporablja se od 1. januarja 2019.
            
            
            
               V Bruslju,
            
            
               
                  Za Evropski parlament
                        Za Svet
               
            
         
         
            
               
                  Predsednik
                        Predsednik
               
            
         
         
            
                  
                     (1)
                  
                        UL L 347, 20.12.2013, str. 884.
               
               
                  
                     (2)
                  
                        UL C 373, 20.12.2013, str. 1.
               
               
                  
                     (3)
                  
                        COM(2018) 280 z dne 23. maja 2018.
               
               
                  
                     (4)
                  
                        COM(2018) 708, z dne 16. oktobra 2018.
               
               
                  
                     (5)
                  
                        COM(2018) 709, 16. oktobra 2018.
               
               
                  
                     (6)
                  
                        COM(2018) 900, z dne 30. novembra 2018.
               
               
                  
                     (7)
                  
                        UL C 373, 20.12.2013, str. 1.
               
               
                  
                     (8)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).